Արմանդո Իցո

**Արմանդո Իցո** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի և Իտալիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Նապոլի
Իցոն Նապոլիի ակադեմիայի սան է։ 2011 թվականի հուլիսի 1-ին նա վարձավճարով միացավ Տրիեստինային։ Իր պրոֆեսիոնալ դեբյուտը նշեց օգոստոսի 7-ին՝ Իտալիայի գավաթի Վոգհերայի դեմ խաղում։ Առաջին հանդիպումը Սերիա C-ում անցկացրեց սեպտեմբերի 4-ին՝ ՖերալպիՍալոյի դեմ խաղում։ Իր առաջին գոլը խփեց հոկտեմբերի 23-ին՝ Պորտոգրուարոյի դեմ խաղում։ Ձմռանը Իցոն վերադարձավ Նապոլի՝ Տրիեստինայի կազմում անցկացրած 16 հանդիպումներից հետո։

### Ավելինո
2012 թվականի հունվարի 31-ին Իցոն համատեղ սեփականության գործարքով տեղափոխվեց Ավելինո։ Իր դեբյուտը ակումբի կազմում նշեց փետրվարի 25-ին՝ Կարպիի դեմ խաղում։ Ապրիլի 22-ին Իցոն հեռացվեց խաղադաշտից Պավիայի դեմ խաղում՝ ստանալով երկրորդ դեղին քարտը հանդիպման 57-րդ րոպեին։ Մայիսի 6-ին նա կարմիր քարտ ստացավ Տարանտոյի դեմ խաղում՝ հեռացվելով խաղադաշտից հանդիպման ավելացված ժամանակում։ Իր առաջին մրցաշրջանում Ավելինոյի կազմում իտալացին անցկացրեց 6 հանդիպում։

Իր առաջին գոլը Ավելինոյի կազմում Իցոն խփեց 2013 թվականի փետրվարի 9-ին՝ Բարլետայի դեմ խաղում։ 2012-13 մրցաշրջանում իտալացին ակումբի հետ հաղթեց Սերիա C-ն՝ տեղափոխվելով Իտալիայի երկրորդ դիվիզիոն։ Առաջին հանդիպումը Սերիա B-ում Իցոն անցկացրեց 2013 թվականի օգոստոսի 24-ին՝ թիմի մեկնարկային կազմում խաղադաշտ դուրս գալով Նովարայի դեմ խաղում։ Իր առաջին գոլը խփեց 2014 թվականի մարտի 7-ին՝ Էմպոլիի դեմ խաղում։ Ավելինոյի կազմում Իցոն անցկացրեց 64 հանդիպում՝ դառնալով 2 գոլի հեղինակ։

### Ջենոա
2014 թվականի հուլիսի 14-ին Իցոն միացավ Ջենոային։ Իր դեբյուտը նշեց օգոստոսի 24-ին՝ փոխարինելով Ալեանդրո Ռոզիին Իտալիայի գավաթի Վիրտուս Լանչանոյի դեմ խաղում։ Առաջին հանդիպումը Սերիա A-ում անցկացրեց հոկտեմբերի 5-ին՝ փոխարինելով Մաքսիմ Լեստենին Պարմայի դեմ խաղում։ Իր առաջին գոլը Ջենոայի կազմում խփեց 2015 թվականի հունվարի 11-ին՝ Ինտեր Միլանի դեմ խաղում։ Մայիսի 31-ին Իցոն հեռացվեց խաղադաշտից Սասուոլոյի դեմ խաղում՝ կարմիր քարտ ստանալով հանդիպման 72-րդ րոպեին։ Իր առաջին մրցաշրջանում նա անցկացրեց 21 հանդիպում՝ դառնալով 1 գոլի հեղինակ։

2015 թվականի սեպտեմբերի 20-ին Իցոն հեռացվեց խաղադաշտից Յուվենտուսի դեմ խաղում՝ ստանալով երկրորդ դեղին քարտը հանդիպման 44-րդ րոպեին։ 2016 թվականի մարտի 13-ին նա գոլային փոխանցում տվեց Ալեսիո Չերչիին Տորինոյի դեմ խաղում՝ օգնելով Ջենոային հաղթել 3-2 հաշվով։ Ապրիլի 16-ին իտալացին հեռացվեց խաղադաշտից Կարպիի դեմ խաղում։ Առաջին հանդիպումը թիմի ավագի թևկապով Իցոն անցկացրեց 2017 թվականի մարտի 18-ին՝ Միլանի դեմ խաղում։ Հոկտեմբերի 25-ին՝ Նապոլիի դեմ խաղում իտալացին իր երկրորդ գոլը խփեց Սերիա A-ում։ Ջենոայի կազմում Իցոն անցկացրեց 101 հանդիպում՝ դառնալով 2 գոլի և 4 գոլային փոխանցման հեղինակ։

### Տորինո
2018 թվականի հուլիսի 4-ին Իցոն 8 միլիոն եվրոյի դիմաց տեղափոխվեց Տորինո։ Իր դեբյուտը նշեց օգոստոսի 12-ին՝ Իտալիայի գավաթի Կոզենցայի դեմ խաղում։ Իր առաջին գոլը Տորինոյի կազմում խփեց նոյեմբերի 4-ին՝ Սամպդորիայի դեմ խաղում։ 2019 թվականի հունվարի 27-ին Իցոն խփեց Ինտեր Միլանի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Առաջին հանդիպումը եվրոպական առաջնություններում անցկացրեց հուլիսի 25-ին՝ Եվրոպայի Լիգայի որակավորման երկրորդ փուլի Դեբրեցենի դեմ խաղում։ Իր առաջին գոլը եվրոգավաթներում խփեց օգոստոսի 1-ին՝ Եվրոպայի Լիգայի Դեբրեցենի դեմ պատասխան խաղում։ Սեպտեմբերի 1-ին Իցոն գոլ խփեց Ատալանտայի դեմ խաղում՝ օգնելով Տորինոյին հաղթել 3-2 հաշվով։

## Միջազգային կարիերա
Իտալիայի ազգային հավաքական Իցոն առաջին անգամ հրավիրվեց 2016 թվականի նոյեմբերի 5-ին՝ Լիխտենշտայնի և Գերմանիայի դեմ խաղերի համար, սակայն այս հանդիպումներում խաղադաշտ դուրս չեկավ։ Հաջորդ անգամ նա հավաքական հրավիրվեց 2019 թվականի մարտին՝ Ֆինլանդիայի և Լիխտենշտայնի դեմ խաղերի համար։ Իր դեբյուտը ազգային հավաքականում Իցոն նշեց մարտի 26-ին՝ փոխարինելով Լեոնարդո Բոնուչիին Լիխտենշտայնի դեմ խաղում։

## Պայմանավորված խաղեր
2016 թվականի մայիսի 23-ին Իցոն 2 թիմակիցների հետ առնվեց քննության տակ՝ 2014 թվականի մայիսի 17-ի՝ Մոդենա-Ավելինո (1-0) և մայիսի 25-ի՝ Ավելինո-Ռեջինա (3-0) խաղերի ելքերը փոխելու մեջ ներգրավվելու համար։ 2017 թվականի մարտի 3-ին Իտալիայի ֆուտբոլի ֆեդերացիան Իցոյի համար դատարանից պահանջեց 6 տարվա արգելք ֆուտբոլից և 20.000 դոլարի տուգանք։ Ապրիլի 12-ին դատարանի որոշմամբ Իցոն ստացավ 18 ամսվա արգելք ֆուտբոլից և 50.000 դոլարի տուգանք։ Մայիսի 19-ին արգելքը կրճատվեց մինչև 6 ամիս, իսկ տուգանքը դարձավ 30.000։

## Կարիերայի վիճակագրություն
### Ակումբային վիճակագրություն
*2020 թվականի հունվարի 17-ի դրությամբ*

### Միջազգային վիճակագրություն
*2020 թվականի հունվարի 17-ի դրությամբ*

## Ծանոթագրություններ

## Արտաքին հղումներ
* Իցոյի պաշտոնական Ֆեյսբուքի էջը
* Իցոյի պաշտոնական Տվիտերի էջը
* Իցոյի պաշտոնական Ինստագրամի էջը
* Իցոն transfermarkt-ում
* Իցոն soccerbase.com-ում
* Իցոն WhoScored.com կայքում
* Իցոն Տորինոյի պաշտոնական կայքում 
* Իցոն Սերիա A-ի պաշտոնական կայքում
* Իցոն ՈՒԵՖԱ-ի պաշտոնական կայքում

Կատեգորիա:Ավելինոյի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Տրիեստինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ